Na osnovu čl. 258, 260 i 261 Zakona o privrednim društvima ("Službeni list CG", br. 90/25, 121/25 i 44/26), čl. 16 i 18 Statuta društva TRGOVAČKO POSLOVNI CENTAR "RAŽNATOVIĆ" AKCIONARSKO DRUŠTVO (u daljem tekstu: Društvo) i Odluke Direktora Društva od 10.10.2026. goidne, Direktor Društva dana 10.10.2026. godine upućuje i objavljuje 

POZIV
ZA 3 VANREDNU SKUPŠTINU AKCIONARA
TRGOVAČKO POSLOVNI CENTAR "RAŽNATOVIĆ" AKCIONARSKO DRUŠTVO

Vanredna Skupština akcionara TRGOVAČKO POSLOVNI CENTAR "RAŽNATOVIĆ" AKCIONARSKO DRUŠTVO održaće se 04.11.2026.godine u Podgorici u sjedištu Društva na adresi Trg nezavisnosti bb sa početkom u 9:30 časova.

Za Skupštinu se predlaže sljedeći
DNEVNI RED
1. Donošenje Odluke o izboru radnih tijela Skupštine
2. Donošenje Odluke o razrješenju i imenovanju Direktora Društva

[bookmark: _GoBack]Skupština se može održati ukoliko joj prisustvuju akcionari koji posjeduju više od polovine ukupnog broja akcija sa pravom glasa, a koji su prisutni lično, preko ovlašćenog punomoćnika ili su glasali putem glasačkog listića. Ukupan broj akcija Društva je 198.374, sve su obične akcije sa pravom glasa.

Odluke po svim tačkama dnevnog reda donose se većinom glasova prisutnih, odnosno zastupanih akcionara.

Akcionari mogu da ostvare svoja akcionarska prava na Skupštini akcionara lično, preko ovlašćenog punomoćnika ili putem glasačkih listića. Identifikacija akcionara dokazuje se ličnom ispravom (lična karta, pasoš i sl.). Punomoćje za glasanje daje se u pisanoj formi, uz obavezu ovjere potpisa u skladu sa zakonom kojim se uređuje ovjera potpisa, rukopisa i prepisa. Akcionari koji glasaju putem glasačkog listića dužni su da glasačke listiće, ovjerene u skladu sa zakonom, dostave Društvu najkasnije do 8:30 časova na dan održavanja Skupštine.

Akcionari koji posjeduju najmanje 5% akcija sa pravom glasa imaju pravo da, u skladu sa zakonom, zahtijevaju izmjenu i/ili dopunu dnevnog reda, dostavljanjem pisanog zahtjeva u sjedište Društva, uz predlog odluke i obrazloženje, najkasnije 10 dana prije dana održavanja Skupštine.
Svi akcionari imaju pravo da postavljaju pitanja, u skladu sa zakonom, tokom zasijedanja Skupštine akcionara.

Materijali sa predlozima odluka i pratećom dokumentacijom za sjednicu Skupštine stavljaju se na raspolaganje akcionarima istovremeno sa objavljivanjem ovog poziva. Materijali su dostupni na internet stranici Društva: www.tpcr.me, kao i u sjedištu Društva u Podgorici, Trg nezavisnosti bb, svakog radnog dana od 9 do 13 časova.

Obrazac punomoćja i glasački listići biće objavljeni na web sajtu Društva  www.tpcr.me. 

Pravo akcionara na učešće na predmetnoj Skupštini akcionara utvrđuje se na drugi dan prije dana održavanja sjednice. Spisak akcionara Društvo utvrđuje na osnovu izvoda iz jedinstvene evidencije akcionara CKDD.
Sve dodatne informacije zainteresovani akcionari mogu dobiti putem telefona 069078480 odnosno putem e-mail tpcraznatovic@t-com.me .
Direktor
Stanka Ćetković
